cyanic-selkie/wikianc huggingface dataset:
Τσεμπουράσκα
Ζητήματα πνευματικών δικαιωμάτων
Τα δικαιώματα για τον χαρακτήρα και την εικόνα της Τσεμπουράσκας έχουν συζητηθεί έντονα στο δικαστήριο. Το 1994, ο Έντουαρντ Ουσπένσκι (ο συγγραφέας) κατοχύρωσε τα πνευματικά δικαιώματα του ονόματος και της εικόνας του χαρακτήρα και προχώρησε στην πώληση των δικαιωμάτων σε διάφορες χώρες. Ο Λεονίντ Σβάρτσμαν, ο καλλιτεχνικός διευθυντής των ταινιών κινουμένων σχεδίων με τη Τσεμπουράσκα, προσπάθησε να αποδείξει στο δικαστήριο ότι ήταν ο δημιουργός της οπτικής εμφάνισης του Τσεμπουράσκα και ότι αυτός πρέπει να έχει τα πνευματικά δικαιώματα για την απεικόνιση του Τσεμπουράσκα, και ο Ουσπένσκι μόνο τα δικαιώματα του χαρακτήρα. Στις 13 Μαρτίου 2007, ο Σβάρτσμαν και ο δικηγόρος του έχασαν μια δίκη 4,7 εκατομμυρίων ρουβλίων κατά της BRK Cosmetics και του Ουσπένσκι. Ο Σβάρτσμαν ισχυρίστηκε ότι ο Ουσπένσκι πούλησε τα δικαιώματα για της απεικόνισης της Τσεμπουράσκας (που κατά τον Σβάρτσμαν η εικονιστική απεικόνιση της Τσεμπουράσκας ανήκε στον ίδιο) στην BRK Cosmetics, η οποία τη χρησιμοποιούσε σε συσκευασίες οδοντόκρεμας. Η πλευρά του Ουσπένσκι και της εταιρείας υποστήριξε ότι ο καλλιτέχνης που σχεδίασε την μασκότ για τα πακέτα οδοντόκρεμας δεν είχε δει ποτέ τις ταινίες κινουμένων σχεδίων με τη Τσεμπουράσκα και, παρά το γεγονός ότι ο χαρακτήρας στα πακέτα ήταν ακριβές αντίγραφο της εμφάνισης της Τσεμπουράσκας όπως ήταν στα κινούμενα σχέδια, είχε δημιουργήσει ο ίδιος τον χαρακτήρα μετά τις εντυπώσεις που έμειναν στο μυαλό του από την ανάγνωση των βιβλίων του Ουσπένσκι. Ο Βλαντίμιρ Έντιν, υπερασπιστής των συμφερόντων του Σβάρτσμαν, υποψιάστηκε ότι οι δικαστές έπρεπε να είχαν δωροδοκηθεί για να εκδώσουν μια τόσο απίθανη ετυμηγορία, αλλά παραδέχεται ότι δεν μπορεί να το αποδείξει.
Πολιτιστική σημασία
μικρογραφία| Το Antonov An-72 λέγεται ότι μοιάζει με την Τσεμπουράσκα όταν το βλέπει κανείς από μπροστά. Η Τσεμπουράσκα είναι πλέον βασικό στοιχείο των ρωσικών κινουμένων σχεδίων και υπάρχουν πολλά παράγωγα προϊόντα που κυκλοφορούν στην αγορά, όπως παιδικά βιβλία με ανέκδοτα και λούτρινα παιχνίδια. Είναι επίσης ένας από τους λίγους Ρώσους χαρακτήρες κινουμένων σχεδίων που αποτελούν αντικείμενο πολλών ρωσικών ανέκδοτων και γρίφων. Η οπτικοποίηση της Τσεμπουράσκας από τον Λεονίντ Σβάρτσμαν για την ταινία του Κατσάνοφ το 1969 απογείωσε την δημοτικότητα του Τσεμπουράσκα. Κυκλοφόρησαν τέσσερις ταινίες αλλά και η ταινία Τσεμπουράσκα Αρερέ στην Ιαπωνία (2009) και έγινε πολύ δημοφιλής στην ΕΣΣΔ και εκτός αυτής.
Η λέξη Τσεμπουράσκα χρησιμοποιείται επίσης με μεταφορική έννοια για να ονομάσει αντικείμενα που μοιάζουν κατά κάποιο τρόπο με το πλάσμα (όπως ένα αεροσκάφος An-72 το οποίο, όταν το δει κανείς από μπροστά, μοιάζει με το κεφάλι της Τσεμπουράσκας) ή για πράγματα που είναι όσο ευχάριστα όσο είναι και η Τσεμπουράσκα. Υπάρχει και ένας εκτοξευτής πυραύλων που λέγεται Τσεμπουράσκα.
Η σοβιετική λογοκρισία προσπάθησε να λογοκρίνει τον χαρακτήρα, καθώς μεταξύ άλλων διακωμωδούσε π.χ. εργοστασιάρχες, τους γραφειοκράτες, αλλά και τους Πιονέρους, το τμήμα της κομμουνιστικής νεολαίας για τους μικρούς μαθητές, επειδή ο Γκένα και ο Τσεμπουράσκα δεν κατάφεραν να γίνουν μέλη καθώς δεν ήξεραν να ανάβουν φωτιές και να παρελαύνουν. Παράλληλα η γλυκύτητα του και το γεγονός ότι είναι ένα νέο ζώο, άγνωστο στην επιστήμη, το έχει κάνει δημοφιλές και στην Ιαπωνία. Το τηλεοπτικό κανάλι TV Tokyo αγόρασε τα δικαιώματα για να φτιάξει άνιμε βασισμένο στη Τσεμπουράσκα, αλλά δεν προχώρησε λόγω και του κορεσμού της ιαπωνικής αγοράς.
Η Τσεμπουράσκα έγινε επίσης γνωστή σε ορισμένες χώρες εκτός της πρώην Σοβιετικής Ένωσης (και του Σοβιετικού Μπλοκ). Έγινε πολύ δημοφιλής στην Ιαπωνία αφού μια σειρά ταινιών κινουμένων σχεδίων για αυτόν προβλήθηκε σε 15 κινηματογράφους σε όλη την Ιαπωνία και την παρακολούθησαν περίπου 700.000 άτομα από το καλοκαίρι του 2001 έως την άνοιξη του 2002. Το 2008, οι ταινίες με τη Τσεμπουράσκα διατέθηκαν στους ιαπωνικούς κινηματογράφους για προβολή την ίδια ημερομηνία με την κυκλοφορία του Πόνιο του Χαγιάο Μιγιαζάκι στους κινηματογράφους. Στην αρμενική επανάσταση του 2018 ο Τσεμπουράσκα χρησιμοποιήθηκε εκτεταμένα σαν σύμβολο με σκοπό την διακωμώδηση του Σερζ Σαργκσιάν από τους διαδηλωτές επειδή υπάρχει μια κάποια ομοιότητα στην εμφάνιση τους.
"Ντρούτεν και Γκένα" (Σουηδία)
Στη δεκαετία του 1970 κυκλοφόρησε στη Σουηδία μια σειρά από παιδικές τηλεοπτικές και ραδιοφωνικές εκπομπές, δίσκοι και περιοδικά με τους χαρακτήρες Ντρούτεν και τον κροκόδειλο Γκένα. Αυτοί οι δύο χαρακτήρες βασίστηκαν σε κούκλες με τον Γκένα και τη Τσεμπουράσκα που αγόρασαν οι δημιουργοί τις σειράς (Ανιέτα Μπούλμε Μπέριεφουρς και Στεν Κάρλμπεργκ), επομένως έχουν μια ομοιότητα με τους σοβιετικούς χαρακτήρες. Η λέξη "drutten" αναφέρεται σε κάποιον που πέφτει κάτω στα σουηδικά, οπότε έχει παρόμοια σημασία με την ρωσική λέξη που είναι η ετυμολογία του ονόματος του χαρακτήρα.
Εκεί όμως τελειώνει η ομοιότητα. Οι δύο χαρακτήρες τραγουδούσαν και πρωταγωνιστούσαν σε διαφορετικές ιστορίες από αυτές στα παιδικά της ΕΣΣΔ, ζούσαν σε ένα ράφι και όχι σε μια πόλη. Επίσης στη Σουηδία δεν παράγονταν κινούμενα σχέδια, αλλά ήταν πρωταγωνιστές ενός τηλεοπτικού κουκλοθέατρου. Μόνο περιστασιακά η σουηδική δημόσια τηλεόραση μετέδιδε το σοβιετικό πρωτότυπο, μεταγλωττισμένο στα σουηδικά. Έτσι, ενώ πολλοί Σουηδοί μπορεί να αναγνωρίζουν οπτικά την Τσεμπουράσκα, αλλά τους ξέρουν με ονόματα και χαρακτηριστικά διαφορετικά από τους ρώσικους.
Στη Σουηδία ο Ντρούτεν και ο Γκένα προβλήθηκαν για αρκετά χρόνια. Το πρώτο επεισόδιο από τα περίπου 600 με 700 έκανε πρεμιέρα το 1973 και το τελευταίο προβλήθηκε το 1988, σε παραγωγή της κρατικής τηλεόρασης.
Συλλεκτικά
Τα λούτρινα αντικείμενα με τη Τσεμπουράσκα και άλλα συλλεκτικά αντικείμενα παράγονται στη Ρωσία, την Ιαπωνία και την Κίνα.
Ταινίες
Ο Ιβάν Μαξίμωφ είχε πει σε μια συνέντευξη του 2004 ότι το Pilot Studio σχεδίαζε να κάνει μια ταινία μεγάλου μήκους με θέμα τη Τσεμπουράσκα, ότι το σενάριο της ταινίας είχε γραφτεί και πιθανώς κάποια πλάνα είχαν ήδη γυριστεί, αλλά ότι το εγχείρημα είχε κολλήσει καθώς δεν υπήρχαν τα χρήματα. Η δημοτικότητα του Τσεμπουράσκα στην Ιαπωνία είναι τέτοια που στις 4 Απριλίου 2006, το κανάλι TV Tokyo ανακοίνωσε ότι σε συνεργασία με την Frontier Works απέκτησε τα δικαιώματα για να φτιάξει μια ταινία μεγάλου μήκους με τη Τσεμπουράσκα. Δεν είναι σαφές εάν το σχέδιο του ιαπωνικού καναλιού ήταν η εξαγορά του παγωμένου σχεδίου του Pilot Studio που αναφέρθηκε παραπάνω. Ανακοινώθηκε ότι η ταινία, όπως και οι σοβιετικές ταινίες μικρού μήκους, θα γυριστεί ταυτόχρονα στα ρωσικά και τα αγγλικά, και ότι όπως και στο σχέδιο της Pilot Studio, θα είναι κινούμενο σχέδιο με μαριονέτες, αλλά γυρισμένο με τη βοήθεια της σύγχρονης τεχνολογίας καρέ-καρέ και γραφικά υπολογιστή.
Τον Μάρτιο του 2009 ανακοινώθηκε ότι το νέο κινούμενο σχέδιο με τη Τσεμπουράσκα θα είναι το παιδικό πρόγραμμα Cheburashka arere? σε 26 τρίλεπτα επεισόδια. Το πρώτο προβλήθηκε στις 7 Οκτωβρίου 2009.
Η νέα ταινία, με τίτλο Τσεμπουράσκα παρήχθη από την Ffango Entertoyment της Νότιας Κορέας και την Frontier Works της Ιαπωνίας. Σκηνοθέτης ήταν ο Μακότο Νακαμούρα σε σενάριο των Μιχαήλ Αλντάσιν και Μιτσίρου Σιμάντα. Η ταινία έκανε πρεμιέρα στις 8 Δεκεμβρίου 2010 στην Ιαπωνία. Το θεματικό τραγούδι της ταινίας τιτλοφορείται "Orange", σε ερμηνεία Καέλα Κιμούρα.
Το ιαπωνικό ριμέικ της Τσεμπουράσκας, δηλαδή η παραπάνω ταινία, κυκλοφόρησε στη Ρωσία στις 15 Ιουνίου 2014.
Τον Σεπτέμβριο του 2021, ανακοινώθηκε ότι θα κυκλοφορούσε μια ταινία μεγάλου μήκους με τη Τσεμπουράσκα. Τα γυρίσματα έγιναν στο Σότσι, τη Μόσχα, το Κισλαβόντσκ και το Πιατιγκόρσκ. Ο Ντμίτρι Ντιατσένκο ήταν ο σκηνοθέτης. Η ταινία ήταν συμπαραγωγή της "Σέντραλ Πάρτνερσιπ" και της Yellow, Black and White. Η ταινία κυκλοφόρησε την 1η Ιανουαρίου 2023. Η ταινία είναι η ταινία με τις περισσότερες εισπράξεις στη Ρωσία. Η Όλγα Κούζμινα υποδύθηκε την Τσεμπουράσκα, και ο Σεργκέι Γκαρμάς τον κηπουρό Γκένα, την κινηματογραφική μεταφορά του κροκόδειλου Γκένα.
Εξωτερικοί σύνδεσμοι
Κατηγορία:Χαρακτήρες κινουμένων σχεδίων Κατηγορία:Φανταστικά ζώα Κατηγορία:Σειρές ταινιών κινουμένων σχεδίων Κατηγορία:Πολιτισμός της Ρωσίας
Γιώργος Αθανασιάδης (ποδοσφαιριστής, γενν. το 1993)
Ο Γιώργος Αθανασιάδης (7 Απριλίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για την ΑΕΚ.
Πανθρακικός
Από το 2012 έως το 2016, ο Αθανασιάδης αγωνίστηκε στον Πανθρακικό.
Αστέρας Τρίπολης
Στις 29 Ιουνίου 2016, ο Αστέρας Τρίπολης ανακοίνωσε επίσημα την υπογραφή του Αθανασιάδη με τριετές συμβόλαιο.
Σερίφ Τιράσπολ (δανεισμός)
Στις 18 Ιουνίου 2021, ο Αθανασιάδης εντάχθηκε με δανεισμό στην Σερίφ Τιράσπολ μέχρι το καλοκαίρι του 2022. Ο Αθανασιάδης είχε σημαντική συμβολή στην προκριματική φάση και τον γύρο των πλέι οφ του ΟΥΕΦΑ Τσάμπιονς Λιγκ 2021-22, καθώς σε συνολικά οκτώ αγώνες, κράτησε καθαρή εστία σε έξι από αυτούς. Στις 28 Σεπτεμβρίου 2021, στον δεύτερο αγώνα των ομίλων του ΟΥΕΦΑ Τσάμπιονς Λιγκ, έκανε εντυπωσιακή εμφάνιση εναντίον της Ρεάλ Μαδρίτης, καθώς έκανε 10 αποκρούσεις, έξι εντός περιοχής, με την ομάδα του να προκαλεί μία από τις μεγαλύτερες εκπλήξεις στο ΟΥΕΦΑ Τσάμπιονς Λιγκ. Ψηφίστηκε Παίκτης του Αγώνα για την απόδοσή του.
Κώστας Κωνσταντινίδης
Ο Κώστας Κωνσταντινίδης (Γερμανία, 31 Αυγούστου 1972) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού. Από τον Αύγουστο του 2019 είναι ο τεχνικός διευθυντής όλων των Εθνικών Ομάδων ποδοσφαίρου.
Γιώργος Αθανασιάδης (ποδοσφαιριστής, γενν. το 1993)
Εθνική ομάδα
Την 1η Οκτωβρίου 2021, ο Αθανασιάδης κλήθηκε για πρώτη φορά στην Εθνική Ελλάδας από τον προπονητή Τζον φαν ΄τ Σχιπ, για τα προκριματικά του προκριματικά του Παγκοσμίου Κυπέλλου 2022 εναντίον της Γεωργίας και της Σουηδίας, στις 9 και 12 Οκτωβρίου αντίστοιχα.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Πανθρακικού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές ΦΚ Σερίφ Τιράσπολ Κατηγορία:Ποδοσφαιριστές Πρωταθλήματος Μολδαβίας Κατηγορία:Έλληνες ποδοσφαιριστές στο εξωτερικό
Κώστας Κωνσταντινίδης
Σε συλλογικό επίπεδο
Ξεκίνησε την καριέρα του από την ομάδα του Πιερικού το 1991 και επόμενος του σταθμός ήταν ο ΟΦΗ, με τον οποίο έγινε διεθνής.
Τον Δεκέμβριο του 1996 μεταγράφηκε στον Παναθηναϊκό, όπου καθιερώθηκε ως βασικός τόσο στο "τριφύλλι" όσο και στην εθνική ομάδα.
Οι πολύ καλές εμφανίσεις του τράβηξαν τα βλέμματα συλλόγων του εξωτερικού, έτσι το 1999 πήρε μεταγραφή για τη Χέρτα Βερολίνου. Ακολούθως αγωνίστηκε στην Μπόλτον (ως δανεικός από τη Χέρτα), στο Αννόβερο και στην Κολωνία.
Το 2005 επέστρεψε στην Ελλάδα και στον ΟΦΗ όπου αγωνίστηκε έως το 2007. Το καλοκαίρι του 2007 η Νέα Σαλαμίνα της Κύπρου έγινε ο νέος ποδοσφαιρικός του σταθμός, με τη φανέλα της οποίας κρέμασε τα ποδοσφαιρικά του παπούτσια το 2008.
Στην εθνική Ελλάδας
Με την Ελλάδα αγωνίστηκε από το 1995 έως το 2003 και αποτελούσε ένα από τα βασικά στελέχη της. Σε 38 αγώνες σημείωσε 1 τέρμα.
Συμμετείχε στους προκριματικούς αγώνες του Euro 2004, όμως δεν ήταν στις επιλογές του Ότο Ρεχάγκελ για την τελική 23άδα που ταξίδεψε στην Πορτογαλία.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Πιερικού Κατηγορία:Ποδοσφαιριστές ΟΦΗ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Χέρτα Βερολίνου Κατηγορία:Ποδοσφαιριστές Μπόλτον Γουόντερερς Κατηγορία:Ποδοσφαιριστές Αννόβερο 96 Κατηγορία:Ποδοσφαιριστές ΦΚ Κολωνία Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Α΄ κατηγορίας Κύπρου Κατηγορία:Έλληνες ποδοσφαιριστές στο εξωτερικό Κατηγορία:Μάρηδες
Μεσόφιλος
Ένα μεσόφιλο είναι ένας οργανισμός που μεγαλώνει βέλτιστα σε μέτρια θερμοκρασία, ούτε πολύ θερμή, ούτε πολύ κρύα, συνήθως μεταξύ 20 και 45 °C (68 και 113 °F). Ο όρος εφαρμόζεται κυρίως σε μικροοργανισμούς. Οι οργανισμοί που προτιμούν ακραία περιβάλλοντα είναι γνωστοί ως ακραιόφιλοι.
Τα ενδιαιτήματα αυτών των οργανισμών περιλαμβάνουν το τυρί και το γιαούρτι. Οι μεσόφιλοι οργανισμοί περιλαμβάνονται συχνά στις διεργασίες παρασκευής μπύρας και κρασιού. Επειδή η κανονική θερμοκρασία του ανθρώπινου σώματος είναι 37 °C, η πλειοψηφία των ανθρώπινων παθογόνων οργανισμών είναι μεσόφιλοι, καθώς είναι οι περισσότεροι των οργανισμών που περιλαμβάνονται στο ανθρώπινο μικροβίωμα.
Οι οργανισμοί που προτιμούν κρύα περιβάλλοντα ονομάζονται ψυχρόφιλοι, αυτοί που προτιμούν πιο υψηλές θερμοκρασίες ονομάζονται θερμόφιλοι ή θερμότροφοι και αυτοί που ακμάζουν σε ακραία θερμά περιβάλλοντα ονομάζονται υπερθερμόφιλοι. Οι υπερθερμόφιλοι είναι ένας τύπος των ακραιόφιλων. Όλα τα βακτήρια έχουν το δικό τους άριστο περιβάλλον και θερμοκρασία στην οποία ακμάζουν περισσότερο. Μια υπολογιστική προσέγγιση του ευρέως γονιδιώματος έχει σχεδιαστεί από τον Zheng,κ.α. για τη ταξινόμηση των βακτηρίων σε μεσόφιλα και θερμόφιλα.
Παραπομπές
Κατηγορία:Μικροβιολογία Κατηγορία:Βακτήρια Κατηγορία:Βιοδιάσπαση Κατηγορία:Αναερόβια πέψη
1497
Η τρέχουσα σελίδα αφορά το έτος 1497 κατά το Γρηγοριανό ημερολόγιο
Θάνατοι
Κατηγορία:Έτη
Αντρέι Μπολσόι
Βιογραφία
Ήταν ο τρίτος γιος τού Βασίλι Β΄ τού τυφλού πρίγκιπα της Μόσχας και της Μαρίας τού Μπορόβσκ, κόρης τού Γιαροσλάβ Βλαντιμιρόβιτς πρίγκιπα τού Μαλογιαροσλάβιτς. Η θεία του Άννα είχε παντρευτεί τον Ιωάννη Η΄ Παλαιολόγο Αυτοκράτορα των Ρωμαίων.
Το 1462 απεβίωσε ο πατέρας του και ο Αντρέι κληρονόμησε τις πόλεις Ζβενίγκοροντ, Ούγκλιτς και Μπεζέτσκ. Αρχικά είχε με τον αδελφό του Ιβάν Γ΄ εγκάρδιες σχέσεις. Όταν όμως δέκα έτη μετά απεβίωσε ο αδελφός τους Γιούρι πρίγκιπας τού Ντμιτρόβ, ο Ιβάν Γ΄ προσάρτησε το Ντμιτρόβ, αντί να το μοιραστεί με τα αδέλφια του. Στο τέλος έδωσε μερικές γαίες στα αδέλφια του, εκτός τού Αντρέι.
Άλλη αιτία προστριβής τους αναφάνηκε με το δικαίωμα των βογιάρων να εγκαταλείπουν την Αυλή ενός πρίγκιπα για άλλη Αυλή. Ο Ιβάν Γ΄ το επέτρεπε μόνο αν ο βογιάρος θα πήγαινε στη Μόσχα. Το 1479, ένας δυσαρεστημένος βογιάρος, ο Λίκο-Ομπολένσκι άφησε το Κεμλίνο της Μόσχας και εγκαταστάθηκε στην Αυλή τού αδελφού τού Ιβάν Γ΄, τού Μπόρις πρίγκιπα τού Βολοκολάμσκ. Όταν ο τελευταίος αρνήθηκε να εκδώσει τον βογιάρο, ο Ιβάν Γ΄ διέταξε να συλλάβουν τον βογιάρο και να τού τον παραδώσουν με αλυσίδες στη Μόσχα. Ο Αντρέι πήρε το μέρος τού προσβεβλημένου Μπόρις και οι ενωμένοι στρατοί των δύο αδελφών βάδισαν εναντίον τού Νόβγκοροντ και μετά προς τα σύνορα με τη Λιθουανία. Εκεί διαπραγματεύθηκαν με τον Καζίμιρ Δ΄ της Πολωνίας, που όμως αποφάσισε να μην παρέμβει. Έπειτα ζήτησαν υποστήριξη από το Πσκοβ, αλλά πάλι χωρίς αποτέλεσμα.
Για να λύσει τη διαφορά, ο Ιβάν Γ΄ πρόσφερε στον Αντρέι τις πόλεις Καλούγκα και Αλεκσίν, αλλά ο Αντρέι αρνήθηκε. Το 1480 ο Ακμάτ χαν εισέβαλε και ο μέγας πρίγκιπας συμφιλιώθηκε με τους αδελφούς του: έγινε πιο ήρεμος και υποσχέθηκε να εκπληρώσει τις απαιτήσεις τους. Ο Αντρέι και ο Μπόρις πήγαν με τους στρατούς τους στον ποταμό Ούγκρα και ενώθηκαν με τις δυνάμεις τού Ιβάν Γ΄. Στην άλλη όχθη ήταν οι Μογγόλοι και οι δύο ίσες δυνάμεις έμεναν στάσιμες. Για τη συμφιλίωση μεσολάβησε η μητέρα τους Μαρία, ο μητροπολίτης και ένας αριθμός επισκόπων. Ως απόδειξη της συμφιλίωσής τους ο μέγας πρίγκιπας παραχώρησε το Μοζάισκ στον Αντρέι, το πιο περιπόθητο μέρος του μεριδίου τού Γιούρι.
Μετά το 1484 που απεβίωσε η μητέρα τους, η κατάσταση για τον Αντρέι έγινε επικίνδυνη: οι προκλητική στάση του και οι αβάσιμοι ισχυρισμοί του γέμισαν τον Ιβάν Γ΄ με επιφυλάξεις. Ο τελευταίος φοβόταν πως μετά το τέλος του, ο Αντρέι θα επικαλεστεί τον παλαιό τρόπο διαδοχής στον επόμενο αδελφό και θα σφετεριστεί τον θρόνο της Μόσχας. Το 1488 ο Αντρέι πληροφορήθηκε ότι ο αδελφός του σχεδίαζε να τον εκτοπίσει, φυλακίζοντάς τον. Με επιστολή του παραπονέθηκε στον Ιβάν Γ΄, ο οποίος διαμαρτυρήθηκε, ότι είναι αθώος. Ο Ιβάν Γ΄ το 1491 διέταξε τους στρατούς των δύο αδελφών του να βοηθήσουν τον σύμμαχό του Μενλί Α΄ Γκιράι χαν της Κριμαίας. Ο Αντρέι δεν υπάκουσε και όταν το 1492 ήλθε στη Μόσχα, συνελήφθη. Φυλακίστηκε ώσπου απεβίωσε το 1493. Έπειτα οι γιοί του, Ιβάν και Ντμίτρι, φυλακίστηκαν στην Μπολόγκντα, ενώ το Ούγκλιτς προσαρτήθηκε στη Μόσχα.
Οικογένεια
Νυμφεύτηκε μία γυναίκα αγνώστου ονόματος και είχε τέκνα:
Εξωτερικοί σύνδεσμοι
Κατηγορία:Ρουρικίδες
Βενζοκυκλοβουτένιο
Το βενζοκυκλοβουτένιο (BCB: BenzoCycloButene) είναι ένας αρωματικός υδρογονάνθρακας, του οποίου το μόριο αποτελείται από ένα βενζολικό δακτύλιο «συμπυκνωμένο» (δηλαδή με δυο κοινά άτομα άνθρακα) με έναν κυκλοβουτανικό δακτύλιο. Ο χημικός τύπος του είναι C8H8.
Το βενζοκυκλοβουτένιο χρησιμοποιήθηκε συχνά στη δημιουργία φωτοευαίσθητων πολυμερών. Τα φωτοευαίσθητα πολυμερή με βάση το βενζοκυκλοβουτένιο αξιοποιήθηκαν σε διάφορα εξαρτήματα που χρησιμοποιούνται στα μικροηλεκτρομηχανικά συστήματα (MEMS: Micro Electro-Mechanical Systems) και στην επεξεργασία μικροηλεκτρονικών. Οι εφαρμογές αυτές περιλαμβάνουν συγκόλληση πλακιδίων, οπτικές ενδοσυνδέσεις, διηλεκτρικά χαμηλού k, ακόμη και διακορτικολικά νευρωνικά εμφυτεύματα.
Μέθοδος Grignard
Με ενδομοριακή αντίδραση τύπου Grignard σε 2-αλο-1-(2'-αλοφαινυλο)αιθάνιο παράγτεται βενζοκυκλοβουτένιο : 50 px
Μέθοδος Friedel-Crafts
Με ενδομοριακή αντίδραση τύπου Friedel-Crafts σε 2-αλο-1-φαινυλαιθάνιο παράγτεται βενζοκυκλοβουτένιο :: 50 px
Καταλυτική υδρογόνωση
Με καταλυτική υδρογόνωση το βενζοκυκλοβουτένιο παράγει αρχικά αιθυλοβενζόλιο, ενώ τελικά, με περίσσεια υδρογόνου, σχηματίζεται αιθυλοκυκλοεξάνιο : 50 px
Προσθήκη υδραλογόνου
Με επίδραση υδραλογόνο (ΗΧ) σε βενζοκυκλοβουτένιο παράγεται ορθοαλαιθυλοβενζόλιο: 50 px
Διυδροξυλίωση
Με επίδραση υπεροξείδιο του υδρογόνου σε βενζοκυκλοβουτένιο, παρουσία καρβονικών οξέων παράγεται 2-(2΄-υδροξυφαινυλ)αιθανόλη: 50 px
Σουλφούρωση
Με νίτρωση βενζοκυκλοβουτένιου παράγονται κυρίως 3-βενζοκυκλοβουτενοσουλφονικό οξύ και 4-βενζοκυκλοβουτενοσουλφονικό οξύ : 50 px
Αλογόνωση
Με αλογόνωση βενζοκυκλοβουτένιου παράγονται κυρίως 3-αλοβενζοκυκλοβουτένιο και 4-αλοβενζοκυκλοβουτένιο : 50 px
Αλκυλίωση κατά Friedel-Crafts
Με αλκυλίωαη κατά Friedel-Crafts βενζοκυκλοβουτένιου παράγονται κυρίως 3-αλκυλοβενζοκυκλοβουτένιο και 4-αλκυλοβενζοκυκλοβουτένιο : 50 px
Ακυλίωση κατά Friedel-Crafts
Με ακυλίωαη κατά Friedel-Crafts βενζοκυκλοβουτένιου παράγονται κυρίως 3-ακυλοβενζοκυκλοβουτένιο και 4-ακυλοβενζοκυκλοβουτένιο : 50 px
Υδροξυλίωση κατά Friedel-Crafts
Με υδροξυλίωση κατά Friedel-Crafts βενζοκυκλοβουτένιου παράγονται κυρίως 3-βενζοκυκλοβουτενόλη και 4-βενζοκυκλοβουτενόλη : 50 px
Καρβοξυλίωση κατά Friedel-Crafts
Με καρβοξυλίωση κατά Friedel-Crafts βενζοκυκλοβουτένιου παράγονται κυρίως 3-βενζοκυκλοβουτυλομεθανικό οξύ και 4-βενζοκυκλοβουτυλομεθανικό οξύ : 50 px
Αμίνωση κατά Friedel-Crafts
Με αμίνωση κατά Friedel-Crafts βενζοκυκλοβουτένιου παράγονται κυρίως 3-βενζοκυκλοβουταναμίνη και 4-βενζοκυκλοβουταναμίνη : 50 px
Αλομεθυλίωση κατά Blanc
Με αλομεθυλίωση κατά Blanc βενζοκυκλοβουτένιου παράγονται κυρίως 3-αλομεθυλοβενζοκυκλοβουτένιο και 4-αλομεθυλοβενζοκυκλοβουτένιο : 50 px
Οζονόλυση
Με Οζονόλυση βενζοκυκλοβουτένιου παράγονται κυρίως αιθανοδιάλη και 1,2-κυκλοβουτανοδιόνη : 50 px
Money (τραγούδι, Pink Floyd)
Το Money είναι ένα τραγούδι του αγγλικού συγκροτήματος Pink Floyd, που συμπεριλήφθηκε στον δίσκο τους The Dark Side of the Moon, το 1973. Το κομμάτι γράφτηκε από τον Ρότζερ Γουότερς. Το κομμάτι κυκλοφόρησε και ως single, και έγινε η πρώτη μεγάλη εισπρακτική επιτυχία των Pink Floyd στις ΗΠΑ, φτάνοντας το νούμερο 13 στα Billboard Hot 100. Το τραγούδι είναι γνωστό για τον πολύπλευρο ρυθμό του (7/4–4/4), αλλά και για το εφέ, που επαναλαμβάνεται και ηχεί σαν ήχος ταμιακής μηχανής, ενώ και η μπασογραμμή του Γουότερς, θεωρείται μια από τις πιο αξιομνημόνευτες, που έχουν ποτέ ηχογραφηθεί.
Σύνθεση
Το κομμάτι έχει περιγραφεί ως Progressive, με επιρροές από μπλουζ και χαρντ ροκ. Ο ρυθμός του είναι 7/4, κάτι που επεσήμανε ο Νικ Μέισον το 2000, αφού πολλοί άλλοι μουσικοί είχαν υποθέσει ότι ο ρυθμός ήταν 7/8. Το κομμάτι ξεκινάει με την μπασογραμμή του Γουότερς, για να ακολουθήσει μια σειρά συγχορδιών βασισμένη στη Σι μινόρε κλίμακα. Έπειτα έχουμε ένα μπλουζ σόλο από σαξόφωνο, σε ρυθμό 4/4, για να ακολουθήσει το σόλο κιθάρας του Ντέιβιντ Γκίλμορ, βασισμένο στην σι μινόρε πεντατονική και μπλουζ κλίμακα.
Στίχοι
Οι στίχοι, γραμμένοι από τον Γουότερς, χλευάζουν την απληστία, το γεγονός πως τα λεφτά αλλάζουν τον άνθρωπο, και πως όσα λεφτά και να αποκτήσεις δεν θα είναι ποτέ αρκετά, πάντα θα θες περισσότερα. Στο τέλος όμως, ο πρωταγωνιστής αναθεωρεί τις απόψεις του, και τελικά καταλαβαίνει πως τα λεφτά είναι η αιτία της κακίας που υπάρχει στις μέρες μας.
Εξωτερικοί σύνδεσμοι
Κατηγορία:Τραγούδια των Pink Floyd Κατηγορία:Τραγούδια του 1973 Κατηγορία:Singles του 1973
Αϊλέου (πόλη)
Το Αϊλεου (πορτογαλικά και τετούμ: Aileu) είναι μια πόλη του Ανατολικού Τιμόρ. Είναι η πρωτεύουσα του διαμερίσματος Αϊλέου Επαρχίας Αϊλέου. Έχει πληθυσμό 2.927 κατοίκων (απογραφή 2010). Βρίσκεται κεντρο-δυτικά του Ανατολικούβ Τιμόρ, δυτικά της Λόρο Μούνου, δυτικά του Διαμερίσματος και κεντρικά της επαρχίας Αϊλέου.
Γεωγραφία
Η Αϊλέου βρίσκεται κεντρο-δυτικά του Ανατολικούβ Τιμόρ, δυτικά της Λόρο Μούνου, δυτικά του Διαμερίσματος και κεντρικά της επαρχίας Αϊλέου.
Δημογραφία
Σύμφωνα με την απογραφή του 2010 η Αιλέου είχε 2.927 κατοίκους]].
Εξωτερικοί σύνδεσμοι
Κατηγορία:Πόλεις του Ανατολικού Τιμόρ Κατηγορία:Αϊλέου
Καζουάριος του Μπένετ
Ο Καζουάριος του Μπένετ είναι παλαιόγναθο ατροπιδοφόρο πτηνό της οικογενείας των Καζουαριιδών, που απαντά αποκλειστικά στις ορεινές περιοχές της Νέα Γουινέας και των γύρω νησιών. Η επιστημονική ονομασία του είδους είναι Casuarius bennetti και δεν περιλαμβάνει υποείδη.
Ονοματολογία
Η επιστημονική ονομασία Casuarius προέρχεται από την λέξη kasuari, όπως αποκαλείται στην μαλαισιανή γλώσσα το πτηνό. . Ωστόσο, είναι ακόμη πιθανότερη η προέλευση –πάλι από τα μαλαισιανά- από παράφραση της λέξης suwari (Crawfurd, Gramm. and Dic. Malay Language, ii. pp. 178 and 25), που πρωτοδημοσιεύθηκε ως Casoaris, από τον Bontius, το 1658 (Hist. Nat. et med. Ind. Orient. p. 71 Την ίδια προέλευση έχει η ονομασία του γένους σε όλες τις γλώσσες.
Ο όρος bennetti στην επιστημονική ονομασία του είδους, αναφέρεται στον Αυστραλό φυσιοδίφη Τ. Μπένετ (George Bennett, 1804-1893), προς τιμήν του οποίου ονοματίσθηκε το πτηνό (βλ. και Συστηματική ταξινομική).
Ο καζουάριος του Μπένετ αποκαλείται, επίσης, με τις ονομασίες μικρός καζουάριος (little cassowary) και νάνος καζουάριος (dwarf cassowary) επειδή έχει μικρό(-τερο) μέγεθος από τα δύο άλλα αρτίγονα είδη καζουαρίων. Επίσης, αποκαλείται βουνίσιος καζουάριος (mountain cassowary), λόγω των μεγαλυτέρων υψομέτρων των ενδιαιτημάτων του.
Τέλος, οι ιθαγενείς της Νέας Γουινέας το αποκαλούν mooruk. Επίσης, κάποιες άλλες τοπικές ονομασίες είναι mswaar, nhamdia και wongge.
Συστηματική ταξινομική
Το είδος περιγράφηκε για πρώτη φορά από τον Άγγλο ορνιθολόγο Τ. Γκουλντ (John Gould, 1804-1881), όταν εξέτασε κάποιο δείγμα από την Νέα Βρετανία, το 1857. Ονόμασε το είδος προς τιμήν του φυσιοδίφη Τζορτζ Μπένετ, ο οποίος ήταν ο πρώτος που εξέτασε κάποια δείγματα που στάλθηκαν σε αυτόν από την Αυστραλία, τα αναγνώρισε ως νέο είδος και τα έστειλε στην Αγγλία για επιβεβαίωση. Στο παρελθόν, αναγνωρίζονταν 7 υποείδη (papuanus, goodfellowi, claudii, shawmayeri, hecki, bennetti και picticollis) ή περισσότερα. Ωστόσο, η εκτεταμένη ποικιλομορφία, μαζί με την σύγχυση λόγω των πολλών και εκτεταμένων εισαγωγών κατά την διάρκεια των αιώνων, της ανεπάρκειας μουσειακών δειγμάτων και των αξιόπιστων δεδομένων σχετικά με τα χρώματα των γυμνών -άπτερων- μερών των ενήλικων ατόμων, εμποδίζουν την ακριβή εικόνα της πραγματικής γεωγραφικής διαφοροποίησης. Σήμερα, ταξινομείται ως μονοτυπικό taxon.
Πρόσφατα, υπάρχει διάσταση στις απόψεις κάποιων ερευνητών για το εάν πρέπει να αναγνωρισθούν 2 υποείδη στο Casuarius bennetti, τα C. b. papuanus και C. b. westermanni. Μάλιστα, το πρώτο έχει προταθεί να αναβαθμιστεί σε είδος, λόγω της συνεχούς παρουσίας χαρακτηριστικού, μεγάλου υπόλευκου «μπαλώματος» στην ινιακή περιοχή, στα άτομα από την Χερσόνησο Φόχελκοπ (Vogelkop) και υποστηρίζεται από διαφορές στο μιτοχονδριακό DNA. Ωστόσο, αυτή η πρόταση δεν έχει γίνει, προς το παρόν, αποδεκτή από σημαντικούς ταξινομικούς φορείς (ITIS, Howard & Moore, Clements), γι’ αυτό και το taxon παραμένει μονοτυπικό.
Γεωγραφική εξάπλωση
thumb|right|300px|Γεωγραφική εξάπλωση του είδους Casuarius bennetti Το είδος περιορίζεται στα ορεινά της Νέας Γουινέας, τόσο στον δυτικό, ινδονησιακό τομέα Παπούα (πρώην Irian Jaya), όσο και στον ανεξάρτητο ανατολικό τομέα, Παπούα-Νέα Γουινέα. Απαντά στην σημαντική Χερσόνησο Φόχελκοπ (Vogelkop), στα Όρη Γουέιλαντ (Weyland) ανατολικά προς την Οροσειρά Όουεν Στάνλεϊ (Owen Stanley) και στην νήσο Γιαπέν (κόλπος Χέιλφινκ). Η παρουσία του στο νησί της Νέας Βρετανίας, μάλλον οφείλεται σε εισηγμένους πληθυσμούς.
Βιότοπος
Ο καζουάριος του Μπένετ, διαβιοί στα δάση των βουνών και των λόφων της Νέας Γουινέας και των γύρω μικρότερων νησιών, μέχρι τα 3.300-3.600 μ., σχεδόν στα όρια της αλπικής ζώνης. Πιθανόν, πραγματοποιεί υψομετρικές μεταναστεύσεις, σε μερικές περιοχές της κατανομής του.
Μορφολογία
Παρά τις λαϊκές του ονομασίες, μικρός ή νάνος καζουάριος, ο καζουάριος του Μπένετ δεν είναι μικρό πτηνό, αλλά οι ονομασίες αυτές δόθηκαν μόνο για να διαφοροποιείται από τα μεγαλύτερα είδη, τον καζουάριο της Αυστραλίας και τον καζουάριο της Νέας Γουινέας. thumb|right|350px|Ο καζουάριος του Μπένετ δεν διαθέτει το χαρακτηριστικό λειρί των άλλων ειδών Η κάσκα είναι χαμηλή, πολύ πεπλατυσμένη στο πίσω μέρος, μαύρη, αρκετά τριγωνική στο σύνολό τους. Το ράμφος είναι κοντό και μυτερό. Το κεφάλι και το πρόσωπο πίσω από τα μάτια είναι λευκό, ενώ ο λαιμός και το πάνω μέρος του τραχήλου είναι βαθυκυανά. Δεν έχει το χαρακτηριστικό λειρί ή λειριά που διαθέτουν οι άλλοι καζουάριοι.
Απειλές
Παρόλο που το είδος εμφανίζεται αρκετά ανεκτικό στην μέτρια υποβάθμιση των ενδιαιτημάτων του, η υλοτομία προσφέρει πρόσβαση σε -προηγουμένως απρόσιτες- περιοχές στους κυνηγούς, και το κυνήγι φαίνεται να είναι μη βιώσιμο σε ορισμένες περιοχές κατανομής του. Η διάνοιξη δρόμων και η κατασκευή αεροδιαδρόμων αυξάνει, ομοίως, την διείσδυση της «κυνηγετικής αγοράς». Η θήρευση από τους χοίρους και τα σκυλιά μπορεί να αποτελέσει απειλή για το είδος, αλλά δεν έχει ακόμη προσδιοριστεί ποσοτικά. Παρά την πίεση από την θήρευση, το πτηνό παραμένει σχετικά κοινό σε ευρύ φάσμα υψομέτρων
Κατάσταση πληθυσμού
Το είδος έχει χαρακτηριστεί ως Σχεδόν Απειλούμενο (ΝΤ) με βάση τον -κατ' εκτίμησιν- μικρό, διαρκώς μειούμενο πληθυσμό του, ως αποτέλεσμα της αύξησης της πίεσης του κυνηγιού και της υποβάθμισης των οικοτόπων του. Ωστόσο, τα πρόσφατα στοιχεία δείχνουν ότι το κυνήγι δεν μπορεί να οδηγεί σε σημαντική πτώση, όπως πιστευόταν. Εάν αυτό επιβεβαιωθεί, τα είδος μπορεί να δικαιολογήσει ανακατάταξη –-αναβάθμιση- στα είδη Ελάχιστης Ανησυχίας (LC), στην λίστα της IUCN.
Τρέχοντα
Κανένα γνωστό
Σημειώσεις
i. Παρόλο που, τυπικά, το δυτικό τμήμα του νησιού ανήκει στην Ινδονησία, η βιογεωγραφική/οικογεωγραφική ζώνη αναφοράς είναι η νήσος της Νέας Γουινέας εν συνόλω, επειδή τα taxa που απαντούν εκεί, είναι ιδιαίτερα από κάθε άποψη.
Πηγές
Κατηγορία:Καζουαριίδες Κατηγορία:Πανίδα της Νέας Γουινέας Κατηγορία:Πτηνά της Ωκεανίας
Σπύρος Παντελιάδης
Ο Σπύρος Παντελιάδης, γεννημένος στην Αθήνα στις 30 Ιανουαρίου 1977, είναι Έλληνας πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,91 μέτρα και αγωνιζόταν στη θέση του πόιντ γκαρντ.
Καριέρα
Ο Παντελιάδης ξεκίνησε την επαγγελματική του καριέρα σε ηλικία 19 ετών από την ομάδα του Εσπέρου, αγωνιζόμενος στην Α2 εθνική κατηγορία, συνεχίζοντας την επόμενη χρονιά στην ομάδα του Αμαρουσίου. Εκεί παρέμεινε για τρία χρόνια, παίζοντας στην Α1 και φθάνοντας στην προημιτελική φάση του κυπέλλου Κόρατς.
Το καλοκαίρι του 2000, μεταγράφηκε στην ΑΕΚ, με την οποία κέρδισε το κύπελλο του 2001 και το πρωτάθλημα του 2002. Τη σεζόν 2002-03, ξεκίνησε αγωνιζόμενος στον Ιωνικό Νέας Φιλαδέλφειας και ολοκλήρωσε στην ισπανική Ουέλβα.
Το 2003-04, φόρεσε τη φανέλα του ΠΑΟΚ, με τον οποίο κατέλαβε την έκτη θέση του ελληνικού πρωταθλήματος, ενώ την επόμενη χρονιά αγωνίστηκε στη Γερμανία με τους Σκαϊλάινερς της Φρανκφούρτης, φθάνοντας στον τελικό της Μπουντεσλίγκα.
Το 2005-06, επέστρεψε στην ΑΕΚ, πριν μεταγραφεί στον Άρη, με τον οποίο αγωνίστηκε για δύο σεζόν στην Ευρωλίγκα. Η καριέρα του Παντελιάδη στη πρώτη εθνική κατηγορία ολοκληρώθηκε στον Κολοσσό Ρόδου, όπου παρέμεινε από το 2008 ως το 2011.
Συνέχισε για μία διετία στον Πόλις Καλλιθέας και άλλον ένα χρόνο στον Κούρο Αναβύσσου. Από το 2015, έχει αναλάβει χρέη προπονητή και παίκτη για την ομάδα του Κρόνου Γέρακα.
Λίγους μήνες αργότερα ανέλαβε προπονητικό πόστο στην ομάδα του Αμύντα.
Συνθήκη των Παρισίων (1814)
Γενικά
Οι ειρηνευτικές συνομιλίες είχαν ξεκινήσει στις 9 Μαΐου από τον Ταλλεϋράνδο με τους συμμάχους και κατέληξαν στις 30 Μαΐου με την συνομολόγηση της συνθήκης στην οποία και συμπεριελήφθησαν οι όροι της εκεχειρίας, γνωστότεροι ως "Σύμφωνο της Σωμόν", σηματοδοτώντας και το τέλος των ναπολεόντειων πολέμων. Βασικά με τη συνθήκη αυτή, που συντάχθηκε στη γαλλική γλώσσα και περιελάμβανε 33 άρθρα, ρυθμίστηκε η παλινόρθωση της βασιλείας του Οίκου των Βουρβόνων, με την επιστροφή του Βασιλέως της Γαλλίας Λουδοβίκου ΙΗ΄, καθώς και διάφορα θέματα που αφορούσαν γενικότερα το εδαφικό καθεστώς όπως είχε διαμορφωθεί, με την παραίτηση της Γαλλίας από τις νέες κτήσεις της. Τα θέματα αυτά ως ζητήματα καλύπτονταν από ένα μεγάλο αριθμό άρθρων για τα οποία υπήρξαν πολλές διαφωνίες και διαστάσεις απόψεων που οδηγούσαν σε διμερείς συνθήκες και συνεχείς τροποποιήσεις. Έτσι με το άρθρο 32 ορίστηκε η εντός διμήνου σύγκληση διεθνούς συνεδρίου στη Βιέννη, με τη συμμετοχή όλων όσων είχαν λάβει μέρος στους ναπολεόντειους πολέμους προκειμένου να συνομολογηθεί μια τελική διευθέτηση.
Στα ζητήματα εδαφικού καθεστώτος που τακτοποιήθηκαν με την παρούσα συνθήκη περιλαμβάνονται ως σημαντικότερα: Αντίθετα ένα από τα ζητήματα που ήγειρε τις περισσότερες αξιώσεις και διαφωνίες ήταν το ζήτημα της Επτανήσου, που είχαν καταλάβει ήδη οι Άγγλοι έχοντας εκδιώξει τους Γάλλους. Ζήτημα εκτός εδαφικού που απασχόλησε τη συνθήκη ήταν η ελευθερία διάπλου του ποταμού Ρήνου, μέχρι του σημείου που είναι πλεύσιμος έχοντας καταστεί γεωγραφικό σύνορο και το γαλλικό δουλεμπόριο θέτοντας μια πενταετή χρονική προθεσμία για την πλήρη εξάλειψή του. Τέλος τη συνθήκη αυτή υπέγραψαν η Ρωσία, η Πρωσία, η Αυστρία, η Αγγλία, και η Γαλλία καθώς και η Πορτογαλία, η Σουηδία και ένα μήνα αργότερα η Ισπανία.
Επτανησιακό ζήτημα
Όπως αναφέρθηκε παραπάνω το ζήτημα της Επτανήσου, ως εδαφικό ζήτημα, ήταν αυτό που ήγειρε τις περισσότερες αξιώσεις και διαφωνίες με αποτέλεσμα να αποφασισθεί η επανασυζήτησή του σε επόμενη σύνοδο των Ηγεμόνων.
Συγκεκριμένα για το εν λόγω θέμα, ιδιαίτερου ενδιαφέροντος για τους Έλληνες, οι πληρεξούσιοι του Τσάρου Αλέξανδρου Α΄ της Ρωσίας πρότειναν η Επτάνησος ν' αποτελέσει ανεξάρτητο, ουδέτερο και κυρίαρχο κράτος με το όνομα "Επτάνησος Πολιτεία" που θα περιελάμβανε τα επτά κύρια νησιά, τις παρακείμενες νησίδες και θαλάσσιο χώρο αυτών, καθώς και τις έναντι ακτές της Ηπείρου, με τις πόλεις Πάργα, Πρέβεζα, Βόνιτσα και Βουθρωτό. Την πρόταση αυτή απέκρουσε εξ αρχής και κατηγορηματικά ο Αυστριακός πρίγκιπας Μέττερνιχ με την αιτιολογία ότι ως προϊόντα κατάλοιπα της διαλυθείσας Ενετικής Δημοκρατίας της οποίας νόμιμος διάδοχος των κτήσεων εκείνης θεωρείται η Αυστρία, θα πρέπει να περιέλθουν στην Αυστρία. Εκτός όμως αυτής της αξίωσης υπήρξαν και άλλες όπως εκ μέρους του Βασιλέως της Βαυαρίας που πρότεινε να δοθούν ως Πριγκιπάτο στον γαμπρό του Πρίγκιπα Βαχαρνέ για την προσφορά του στους κατά Ναπολέοντα πολέμους. Αλλά και ο Πάπας Πίος Ζ΄ αξίωνε, προκειμένου να διατηρήσει τα Επτάνησα υπό τον καθολικισμό, την εγκατάσταση σ' αυτήν του Τάγματος του Αγίου Ιωάννη των Ιεροσολύμων και την υπ΄ αυτού διοίκησή τους.
Σημειώνεται όμως ότι και η Γερουσία της Επτανήσου είχε αποστείλει έγγραφο προς τους αντιπροσώπους των Αυτοκρατόρων και Βασιλέων της συνόδου, εν όψει του διακανονισμού των εδαφικών ζητημάτων της Ευρώπης που περιελάμβανε τα ακόλουθα βασικά σημεία - προτάσεις. Το έγγραφο κατέληγε με την ευχή ο Τσάρος της Ρωσίας να μεσολαβήσει προς τους άλλους Ηγεμόνες για την ευόδωση των παραπάνω στη κρίσιμη εκείνη περίοδο.
Τελικά η Γαλλία παραιτείται αξιώσεων και κυριαρχίας ("suzeraineté"), η Αγγλία ισχυρίζεται "προσωρινή κατοχή" και τον επόμενο χρόνο αποφασίσθηκε η παλινόρθωση της Ελεύθερης Πολιτείας του έτους 1800, πλην όμως με Άγγλο λόρδο Αρμοστή.
Δείτε επίσης
Κατηγορία:Ιστορία της Ευρώπης Κατηγορία:Ναπολεόντειοι Πόλεμοι Παρισίων Παρισίων Κατηγορία:Ιστορία της Ελβετίας Κατηγορία:Ιστορία της Μάλτας Κατηγορία:Ιστορία των Επτανήσων
Φάρουα ιμπν Άμρ αλ Τζουδαμί
Ο Φάρουα ήταν αρχηγός της αραβικής φυλής Μπανού Τζουδάμ στην επικράτεια της Βυζαντινής Αυτοκρατορίας και στην επαρχία της Παλαιστίνης. Η περιοχή που κατοικούσαν ήταν τότε το σύνορο της αυτοκρατορίας, και η σημερινή περίπου περιοχή του Κυβερνείου Μαάν στην Ιορδανία.
Παραπομπές
Κατηγορία:Βυζαντινοί στρατιωτικοί Κατηγορία:Βυζαντινοί του 7ου αιώνα Κατηγορία:Βυζαντινοί άρχοντες Κατηγορία:Άραβες στρατιωτικοί‎
Μυϊκή συστολή
Μυϊκή συστολή ονομάζεται η ιδιότητα των μυών να συστέλλονται μετά από κάποιο ερέθισμα του νευρικού συστήματος και να κινούν τα διάφορα μέρη του σώματος. Η συστολή οφείλεται στην αλληλεπίδραση ακτίνης και μυοσίνης στα σαρκομερίδια, τα οποία αποτελούν ένα μυϊκό ινίδιο. Κατά τη διάρκεια της μυϊκής συστολής τα ινίδια ακτίνης ολισθαίνουν πάνω στα ινίδια μυοσίνης. Τα στοιχεία συστολής ένος μυ είναι τα μυϊκά ινίδια, τα οποία καταλαμβάνουν το κύριο όγκο του κυτταροπλάσματος ενός μυϊκού κυττάρου.
Τα σαρκομερίδια είναι συγκροτήματα με υψηλή οργάνωση που αποτελούνται από δύο είδη ινιδίων, των ινιδίων ακτίνης και των ινιδίων της ειδικής μυοσίνης ΙΙ. Τα ινίδια μυοσίνης είναι τοποθετημένα στο κέντρο κάθε σαρκομεριδίου, ενώ τα λεπτότερα ινίδια ακτίνης εκτείνονται προς τα μέσα από τα άκρα του σαρκομεριδίου όπου αγκυροβολούν σ μία δομή γνωστή ως δίσκος Ζ και επικαλύπτουν τα άκρα των ινιδίων μυοσίνης.
Η μυϊκή συστολή οφείλεται στη ταυτόχρονη βράχυνση όλων των σαρκομεριδίων, η οποία προκαλείται από την ολίσθηση των ινιδίων ακτίνης πάνω στα ινίδια μυοσινής που προεξέχουν, χωρίς μεταβολή του μήκους των δύο ινιδίων. Η ολίσθηση προκαλείται από τις κεφαλές μυοσίνης που εξέχουν στο πλάι του ινιδίου και αλληλεπιδρούν με γειτονικά ινίδια ακτίνης. Όταν ένας μυς διεγείρεται οι κεφαλές «περπατούν» κατά μήκος των ινιδίων ακτίνης με συνδυασμένους κύκλους προσκόλλησης και αποκόλλησης χάρης στην υδρόλυση του ATP, που αλλάζει τη στερεοδιάταξη των κεφαλών της μυοσίνης.. Η συνδυασμένη αυτή δράση προκαλεί τη συστολή του σαρκομεριδίου. Μετά την ολοκλήρωση της συστολής, οι κεφαλές της μυοσίνης χάνουν τελείως επαφή με τα ινίδια ακτίνης και ο μυς χαλαρώνει.
Κίνηση της κεφαλής της μυοσίνης
Στην αρχή του κύκλου μία κεφαλή μυοσίνης, χωρίς προσδεδεμένο νουκλεοτίδιο, είναι προσκολλημένη ισχυρά σε ένα νημάτιο ακτίνης σε μία άκαμπτη διαμόρφωση (ονομάζεται έτσι γιατί είναι υπεύθυνη για την μεταθανάτια ακαμψία). Αυτή η κατάσταση λήγει αμέσως με την προσθήκη ΑΤΡ. Το μόριο ΑΤΡ προσδένεται στην ευρεία σχισμή στη κεφαλή και προκαλεί αμέσως μια μικρή αλλαγή στη διαμόρφωση της κεφαλής με αποτέλεσμα να μειώνεται η συγγένεια της κεφαλής με την ακτίνη και της επιτρέπει να κινηθεί κατά μήκος του ινιδίου. Η σχισμή κλείνει γύρω από το ΑΤΡ, προκαλώντας μια μεγάλη αλλαγή σχήματος με αποτέλεσμα η κεφαλή να μετακινηθεί κατά 5 νανόμετρα. Το ΑΤΡ υδρολύεται, αλλά το ADP και η φωσφορική ομάδα που παράγονται παραμένουν συνδεμένα στη μυοσίνη. Η ασθενής πρόσδεση της κεφαλής στην ακτίνη προκαλεί την απελευθέρωση της φωσφορικής ομάδας και ταυτόχρονα η κεφαλή προσδένεται γερά στο ινίδιο ακτίνης. Η απελευθέρωση πυροδοτεί μια ισχυρή ώθηση και η κεφαλή επιστρέφει στην αρχική της κατάσταση. Ταυτόχρονα, το ADP απομακρύνεται από τη μυοσίνη.
Ενεργοποίηση της συστολής
Η αλληλεπίδραση μεταξύ ινιδίων μυοσίνης και ακτίνης ενεργοποιείται όταν το μυϊκό κύτταρο δεχτεί ένα κατάλληλο σήμα από το νευρικό σύστημα. Το σήμα πυροδοτεί ένα δυναμικό ενέργειας στην κυτταρική μεμβράνη του κυττάρου. Αυτή η ηλεκτρική διέγερση διαδίδεται κατά μήκος μιας σειράς μεμβρανικών σωλήνων, τα εγκάρσια σωληνάρια, και το σήμα μεταφέρεται στο σαρκοπλασματικό δίκτυο, το οποίο περιέχει υψηλή συγκέντρωση ασβεστίου. Σαν αντίδραση στην εισερχόμενη ηλεκτρική διέγερση, μεγάλο ποσό Ca+2 απελευθερώνεται στο κυτταροδιάλυμα μέσω ιοντικών διαύλων της μεμβράνης του σαρκοπλασματικού δικτύου που ανοίγουν εξαιτίας της ηλεκτρικής διέγερσης.
Το ιόν του ασβεστίου αλληλεπιδρά με εξειδικευμένες πρωτεΐνες που συνδέονται ισχυρά με τα ινίδια ακτίνης. Μια από αυτές τις πρωτεΐνες είναι η τροπομυοσίνη, ένα άκαμπτο ραβδόμορφο πρωτεϊνικό μόριο που προσδένεται στο αυλάκι της έλικας της ακτίνης και δεν την αφήνει να αντιδράσει με τις κεφαλές μυοσίνης. Η άλλη είναι η τροπονίνη, ένα πρωτεϊνικό σύμπλοκο που περιλαμβάνει μια πρωτεΐνη ευαίσθητη στο ασβέστιο, την τροπονίνη C. Όταν αυξηθεί η συγκέντρωση του ασβεστίου στο κυτταροδιάλυμα, το ιόν ασβεστίου προσδένεται στη τροπονίνη και προκαλεί μια αλλαγή στο σχήμα της και έτσι οι κεφαλές μυοσίνης μπορούν να προσδεθούν στο ινίδιο ακτίνης και να αρχίσει η συστολή.
Πηγές
Κατηγορία:Φυσιολογία ζώων Κατηγορία:Μυϊκό σύστημα Κατηγορία:Μυοσκελετικό σύστημα Κατηγορία:Νευρολογία
Κύπελλο Ελλάδας πετοσφαίρισης ανδρών 2002-2003
Το Κύπελλο Ελλάδας πετοσφαίρισης ανδρών 2002-2003, διεξήχθη υπό τη μορφή Φάιναλ-8, στο οποίο συμμετείχαν οι ομάδες που κατέλαβαν τις τέσσερις πρώτες θέσεις στο τέλος του α' γύρου της κανονικής περιόδου του πρωταθλήματος και οι τέσσερις ομάδες που προκρίθηκαν από την πρώτη φάση. Το Φάιναλ-8 έγινε στην Καλαμάτα από 29 Ιανουαρίου μέχρι 1 Φεβρουαρίου 2003. Η Α.Ε. Νίκαια, η οποία ιδρύθηκε μόλις το 2001 από τη συγχώνευση του Άρη Νίκαιας και του Ιωνικού Νίκαιας, έγραψε ιστορία κατακτώντας το τρόπαιο. Πολυτιμότερος Παίκτης (MVP) αναδείχθηκε ο Χόρχε Ελγκέτα.
Kankurou
Ο Kankurou (カンクロウ Kankurō, Κάνκουρου) είναι φανταστικός χαρακτήρας στη σειρά anime και manga Naruto. Κατάγεται από το Sunagakure no Sato (Κρυμμένο Χωριό της Άμμου) στη Χώρα του Αέρα και είναι γιος του αρχηγού του, του Τέταρτου Kazekage. “Kankurou” είναι το όνομα ενός διάσημου νίντζα, ο οποίος αναπαρίσταται συχνά με ένα κοράκι (Karasu) ως κατοικίδιο. “Kankurou” είναι επίσης το όνομα πολλών διάσημων ηθοποιών του παραδοσιακού Θεάτρου Καμπούκι.
Κύπελλο Ελλάδας πετοσφαίρισης ανδρών 2002-2003
Προκριματικοί
Στα προκριματικά έγιναν τέσσερις αγώνες μεταξύ των ομάδων που βρέθηκαν στις θέσεις 5−12 στο τέλος του Α' γύρου της κανονικής περιόδου του πρωταθλήματος. Οι τέσσερις νικήτριες προκρίθηκαν στο φάιναλ-8.
Kankurou
Η ομοιότητα αυτή με τους ηθοποιούς του Καμπούκι διαφαίνεται από τον τρόπο με τον οποίο βάφει το πρόσωπό του και ντύνεται κατά τη διάρκεια της σειράς. Σημειώνεται πως σε κάθε του διαφορετική εμφάνιση στη σειρά, ο Kankurou έχει και διαφορετικό μακιγιάζ, ενώ στο δεύτερο μέρος της σειράς αποκαλύπτεται και το πρόσωπό του άβαφο.
Κύπελλο Ελλάδας πετοσφαίρισης ανδρών 2002-2003
Προκριματικοί
22 Ιανουαρίου
Φάιναλ-8, Καλαμάτα
Στο Φάιναλ-8 συμμετείχαν οι ομάδες που κατέλαβαν τις θέσεις 1-4 στο τέλος του Α' γύρου της κανονικής περιόδου του πρωταθλήματος και οι τέσσερις νικήτριες ομάδες των προκριματικών.
Kankurou
Γενικές Πληροφορίες
Ο Kankurou εμφανίζεται ως ένας ταλαντούχος νεαρός χειριστής μαριονέτας, την οποία διαχειρίζεται με το chakra του, σύμφωνα με παραδοσιακή τεχνική του χωριού καταγωγής του, του Sunagakure. Στην πλάτη του κουβαλά πάντα, τον Karasu (“κοράκι”), μια μεγάλη μαριονέτα την οποία έχει εξοπλίσει με θανατηφόρους μηχανισμούς, όπως λεπίδες και δηλητηριώδεις αιχμές. Η μαριονέτα αυτή κατασκευάστηκε από το Sasori της Κόκκινης Άμμου, μέλος στο παρόν των Akatsuki. Ο Kankurou έχει ως χόμπι να τοποθετεί νέους μηχανισμούς στις μαριονέτες του με αποτέλεσμα ο Karasu να είναι μια διόλου ευκαταφρόνητη μηχανή θανάτου. Καθώς η σειρά προχωρά, ο Kankurou προσθέτει στη συλλογή του δύο ακόμη μαριονέτες, με ονόματα Kuroari (“μαύρο μυρμήγκι”) και Sanshouo (“σαλαμάνδρα”), σχεδιασμένες να δρουν συμπληρωματικά προς τον Karasu. Στο δεύτερο μέρος της σειράς, ο Kankurou δεν τις κουβαλά μαζί του αλλά τις επικαλείται από μεγάλους παπύρους που έχει πάντα μαζί.
thumb|left|250px|Ο Kankurou με τις μαριονέτες, Karasu, Sanshouo και Kuroari.Οι τεχνικές που μπορεί να πραγματοποιήσει είναι ποικίλες. Για παράδειγμα, μπορεί να ανταλλάξει κατά βούληση θέση με τον Karasu, σε μια παραλλαγή του Kawarimi no Jutsu («Τεχνική Αντικατάστασης»), παραπλανώντας τον αντίπαλο του. Η μαριονέτα μπορεί να σκοτώσει εξ επαφής με τις λεπίδες της ή από απόσταση εκτοξεύοντας δηλητηριώδη αέρα που προκαλούν αρχικά παράλυση κι έπειτα θάνατο. Από την άλλη το Kuroari, που λειτουργεί περισσότερο αμυντικά, είναι κούφιο: μπορεί να κλείσει τον αντίπαλο στην άδεια κοιλιά του, η οποία φέρει μεγάλες σχισμές. Τότε ο Karasu διασπάται σε κομμάτια, καθένα από τα οποία φέρει μια μεγάλη λεπίδα. Καθένα από αυτά μπαίνει σε μία από τις σχισμές του Kuroari θανατώνοντας με ανατριχιαστικό τρόπο τον παγιδευμένο αντίπαλο, τεχνική που είναι γνωστή ως Kurohigi Kiki Ippatsu (Μαύρη Μυστική Τεχνική Μηχανής Μίας Βολής).
Κύπελλο Ελλάδας πετοσφαίρισης ανδρών 2002-2003
Προημιτελικοί
29 Ιανουαρίου 2003
30 Ιανουαρίου 2003
Kankurou
Γενικές Πληροφορίες
Όσον αφορά το χαρακτήρα του, αρχικά ο Kankurou εμφανίζεται δύστροπος, οξύθυμος και αλαζόνας. Με μια σαφή αντιπάθεια προς τα παιδιά και μια τάση να το παίζει νταής στους αδύναμους, δημιουργεί φασαρίες και αντιπάθειες. Έχει μεγάλη αυτοπεποίθηση για τις ικανότητές του και εμφανίζει μεγάλη σκληρότητα προς τους αντιπάλους του, όπως και τα αδέρφια του. Του αρέσει να ειρωνεύεται τους αδύναμους και αντιμετωπίζει με κάποια χαιρεκάκια τα θύματα της ομάδας του. Ωστόσο καθώς προχωρά η σειρά, αποκαλύπτει μια περισσότερο ευαίσθητη πλευρά, και μια αίσθηση καθήκοντος που φτάνει στα όρια της αυταπάρνησης, όταν είναι να προστατέψει την οικογένεια του και το Sunagakure.
Κύπελλο Ελλάδας πετοσφαίρισης ανδρών 2002-2003
Ημιτελικοί
31 Ιανουαρίου 2003
Kankurou
Παιδική Ηλικία & Σχέση με τα Αδέλφια του
Ο Kankurou είναι το δεύτερο παιδί του Τέταρτου Kazekage, ισχυρότερου άνδρα του Χωριού της Άμμου. Έχει μια μεγαλύτερη αδερφή, την Temari και έναν μικρότερο αδερφό, τον Gaara. Στην γέννηση του τελευταίου πέθανε η μητέρα τους, η Karura, όταν ο Kankurou ήταν μόλις δύο ετών. Η Karura δόθηκε ως θυσία από το χωριό ώστε να σφραγιστεί ο δαίμονας Shukaku στο σώμα του Gaara. Το «πείραμα» αυτό δεν είχε τα αναμενόμενα αποτελέσματα θέτοντας τη Suna σε κίνδυνο. Ο ίδιος τους ο πατέρας προσπάθησε επανειλημμένα να σκοτώσει το Gaara, ο οποίος από άμυνα εξελίχθηκε μεγαλώνοντας σε ψυχικά διαταραγμένο δολοφόνο. Μέσα σε ένα τέτοιο δυσλειτουργικό περιβάλλον, τα τρία αδέρφια δεν ανέπτυξαν ισχυρούς δεσμούς αγάπης. Ωστόσο εισήχθησαν στην ίδια ομάδα Genin υπό την εποπτεία του Baki.
Κύπελλο Ελλάδας πετοσφαίρισης ανδρών 2002-2003
Τελικός
Ο τελικός διεξήχθη στις 1 Φεβρουαρίου 2003 στην Καλαμάτα, στο Κλειστό Γυμναστήριο "Τέντα". Η Α.Ε. Νίκαια επεκράτησε με 3−2 του Παναθηναϊκού και κατέκτησε το 1ο κύπελλο στην ιστορία της.
Εξωτερικοί σύνδεσμοι - Πηγές
2002 2003 Κυπελλο Ελλαδας Πετοσφαιρισης Ανδρων 2002 2003 Κυπελλο Ελλαδας Πετοσφαιρισης Ανδρων 2002 2003
Kankurou
Παιδική Ηλικία & Σχέση με τα Αδέλφια του
Το μόνο που έδενε την ομάδα των τριών αδερφών ήταν ο φόβος, η υπεροχή των ικανοτήτων τους απέναντι στις άλλες ομάδες και η προσήλωση στην αποστολή που τους ανατέθηκε πριν αναχωρήσουν από τη Suna με προορισμό την Konoha. Παρά το γεγονός πως οι σχέσεις τους δεν είναι καλές, δείχνουν να αντλούν μια σαδιστική ικανοποίηση και κάποια περηφάνια όταν ο ένας από τους τρεις νικά με ευκολία και βαρβαρότητα κάποιον αντίπαλο, νιώθοντας πως δεν πρόκειται να νικηθούν από κανέναν.
Ο Kankurou και η Temari δεν έχουν κάποιο ιδιαίτερο πρόβλημα μεταξύ τους, πέρα από αλληλοπειράγματα. Καθώς εκείνη είναι η μεγαλύτερη και η λιγότερο επιπόλαιη, έχει επίδραση πάνω στα δύο αγόρια και κατά συνέπεια δρα κατευναστικά στους καβγάδες τους. Ωστόσο ο Kankurou αν και μεγαλύτερος φοβάται πραγματικά το Gaara και μισεί να συναναστρέφεται μαζί του (ένα τρανταχτό παράδειγμα για αυτό είναι όταν ξεκίνησε ο 2ος Άθλος και τους ανακοινώθηκε οτι θα περάσουν 5 ημέρες μαζί με την ομάδα τους, που ο Kankurou είπε «Φοβάμαι να περάσω 5 ημέρες μαζί του», (εννοώντας τον Gaara). Μπροστά του είναι σχεδόν δουλικός, αλλά στο μυαλό του εκφράζει συχνά καθαρή αντιπάθεια. Μόνο πολύ αργότερα, κι αφού ο Gaara επέλεξε ένα νέο μονοπάτι, ο Kankurou είδε στον αδερφό του ένα όραμα να ανατέλλει και τάχθηκε να το υπερασπιστεί ακόμη και με κόστος τη ζωή του. Τα αδέρφια τελικά ήρθαν πιο κοντά και σε ένα βαθμό μοιράστηκαν τα όνειρα και τις φιλοδοξίες τους.
Εισαγωγή
thumb|left|200px|Ο Kankurou απειλεί τον Konohamaru.Η πρώτη εμφάνιση του Kankurou στη σειρά λαμβάνει χώρα κατά την άφιξη των τριών αδερφών στο Konohagakure, με σκοπό να παραστούν στις εξετάσεις ανάδειξης των νέων Chuunin. Καθώς περπατούσαν, ο Konohamaru έπεσε απρόσεκτα πάνω στον Kankurou, ο οποίος βρήκε μια ευκαιρία να το διασκεδάσει. Έπιασε το μικρό από τα ρούχα, τον σήκωσε ψηλά και δηλώνοντας πως αντιπαθεί τα παιδιά, ετοιμάστηκε να τον χτυπήσει. Η προσπάθεια του Naruto να σώσει το μικρό του φίλο ήταν μάλλον κωμική παρά αποτελεσματική, ενώ βαριεστημένα η Temari επισήμανε στον αδερφό της πως η επιπολαιότητά του θα τους έφερνε μπελάδες. Τελικά ήταν ο Sasuke αυτός που επενέβη, εκτοξεύοντας με θαυμαστή ακρίβεια μια πέτρα πάνω στο χέρι του Kankurou. Ο τελευταίος θύμωσε και προς μεγάλη έκπληξη της Temari πήγε να αποκαλύψει επιπόλαια τον Karasu. Τέλος στο επεισόδιο έδωσε η άφιξη του Gaara από το πουθενά, που απείλησε να σκοτώσει τον αδερφό του αν συνέχιζε να ντροπιάζει το χωριό. Ο Kankurou υπάκουσε φοβισμένα.
Εξετάσεις: 1ος Άθλος
Η ομάδα κάνει την επανεμφάνισή της στην αίθουσα όπου θα δινόταν το πρώτο τεστ των εξετάσεων, ένα γραπτό διαγώνισμα, το οποίο μπορούσε να περάσει κανείς μονάχα αν αποφάσιζε να κλέψει. Ο Kankurou έβαλε κρυφά ανάμεσα στους εξεταστές τον Karasu μεταμφιεσμένο, και κατόπιν πήγε στην τουαλέτα συνοδευόμενος από τον δήθεν εξεταστή αντιγράφοντας τα θέματα. Κατά την επιστροφή του έδωσε και στην Temari ένα μικροσκοπικό ρολό με τις απαντήσεις. Το κόλπο του έγινε αντιληπτό, ωστόσο είτε γιατί ήταν η πρώτη φορά που πιάστηκε να κλέβει ( το όριο ήταν πέντε ), είτε γιατί το σχέδιο ήταν έξυπνο, δεν αποκλείστηκε.